สวัสดีค่ะขอคำปรึกษาหน่อยค่ะ พอดีประจำเดือนมาครั้งสุดท้ายวันที่ 15 ธ.ค. แล้วมีอะไรกับแฟนแต่ไม่เสร็จวันที่ 21 ธค. หลังจากนั้น 3 ชม. ก็กินยาคุมฉุกเฉินไป แล้วมีเลือดออกคล้ายประจำเดือนอยู่ 3 วัน วันนี้ผ่านมา 21 วันแล้วตรวบครรภ์ขึ้นขีดเดียว แต่มีอาการเจ็บหน้าอก+คัดเต้านม มีตกขาวเยอะขึ้น(ปนสีน้ำตาล) อาการแบบนี้จะท้องมั้ยค่ะ ตรวจครรภ์เร้วไปมั้ยค่ะถึงไม่เจอ ขอบคุนคะ
สวัสดีค่ะ หากประจำเดือนเริ่มมาในวันที่ 15 ธ.ค. และได้มีเพศสัมพันธ์ในวันที่ 21 ธ.ค. เท่ากับมีเพศสัมพันธ์ในวันที่ 7 นับตั้งแต่มีประจำเดือนมา ถือว่ายังอยู่ในระยะปลอดภัย ดังนั้น อาจไม่จำเป็นต้องทานยาคุมฉุกเฉินก็ได้ แต่หากวันที่ 15 ธ.ค. คือวันที่ประจำเดือนหมด ก็จะถือว่าไม่ใช่ระยะปลอดภัย และการทานยาคุมฉุกเฉินภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน แต่บางรายอาจไม่มีก็ได้สำหรับอาการเจ็บหน้าอก คัดเต้านม มีตกขาวมากขึ้น น่าจะเป็นอาการก่อนการมีประจำเดือนมาได้ ไม่น่าใช่อาการของการตั้งครรภ์ เพราะได้ตรวจหาการตั้งครรภ์แล้วพบขึ้นเพียง 1 ขีด ทั้งนี้ การตรวจหาหลังจากมีเพศสัมพันธ์ที่ 21 วัน น่าจะต้องตรวจเจอแล้ว หากมีการตั้งครรภ์จริงค่ะ ดังนั้นแนะนำควรรอประจำเดือนไปอีกซักระยะ ประจำเดือนน่าจะมาในเวลาไม่นาน